hotchpotch/miracl-hf-unified huggingface dataset:
แพร์ซโพลิส (ภาพยนตร์)
Persepolis เป็นภาพยนตร์แอนิเมชันที่ออกฉายในปี พ.ศ. 2550 สร้างจากการ์ตูนในชื่อเดียวกันของมาร์จาเน ซาตราปี (Marjane Satrapi) นักเขียนการ์ตูนหญิงชาวอิหร่านซึ่งนำเรื่องราวของตัวเธอตั้งแต่เด็กจนโตมาวาดเป็นลายเส้นของเธอ ชื่อเรื่องมาจากชื่อเมืองแพร์ซโพลิส เป็นเมืองโบราณตั้งอยู่ทางตอนใต้ของประเทศอิหร่าน
มาร์จาเน ซาตราปี เกิดในครอบครัวชาวอิหร่านที่มีฐานะดี ซึ่งสืบเชื้อสายมาจาก พระเจ้านัสเซอร์ อัล ดิน (Nasser-al-Din Shah) พระเจ้าชาห์แห่งเปอร์เซีย ระหว่าง ค.ศ. 1848-1896 เมื่ออายุได้ 14 ปี เกิดการปฏิวัติอิหร่าน และเกิดสงครามอิรัก-อิหร่าน ครอบครัวของเธอตัดสินใจส่งเธอไปเรียนต่อที่เวียนนา ประเทศออสเตรีย ขณะที่ครอบครัวของเธอยังคงปักหลักอยู่ที่อิหร่านต่อไป เธอเรียนต่อจนจบมหาวิทยาลัย และเดินทางกลับประเทศ แต่เธอกลับรู้สึกถึงความเปลี่ยนแปลงในประเทศ จนไม่รู้สึกมีความสุข เมื่อเธออายุ 24 ปี เธอจึงตัดสินใจออกจากบ้านไปใช้ชีวิตที่ฝรั่งเศส
มาร์จาเน ซาตราปี นำเรื่องราวในชีวิตของเธอมาเขียนเป็นการ์ตูน 2 เล่ม คือ
และนำมาสร้างเป็นแอนิเมชันขาวดำ สะท้อนสังคมอิหร่านอย่างตรงไปตรงมา ออกฉายในฝรั่งเศสเมื่อวันที่ 23 พฤษภาคม พ.ศ. 2550 ท่ามกลางการประท้วงโดยทางการอิหร่าน และได้รับการยกย่องจากนิตยสารไทม์ ให้เป็นการ์ตูนที่ดีที่สุดแห่งปี
Persepolis เข้าฉายในเทศกาลภาพยนตร์เมืองคานส์ ปี 2007 ได้รางวัล Prize of the Jury และเข้ารอบสุดท้ายในสายการประกวดหลัก Palme d'Or
อำเภอน้ำยืน
น้ำยืน เป็นอำเภอหนึ่งของจังหวัดอุบลราชธานี
อำเภอน้ำยืนตั้งอยู่ทางทิศใต้สุดของจังหวัด มีอาณาเขตติดต่อกับอำเภอข้างเคียง ดังนี้
อำเภอน้ำยืนแบ่งเขตการปกครองย่อยออกเป็น 7 ตำบล 101หมู่บ้าน ได้แก่
ท้องที่อำเภอน้ำยืนประกอบด้วยองค์กรปกครองส่วนท้องถิ่น 8 แห่ง ได้แก่
โรงเรียนมัธยม สพฐ.
อำเภอนาจะหลวย
นาจะหลวย เป็นอำเภอหนึ่งของจังหวัดอุบลราชธานี
อำเภอนาจะหลวยตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียง ดังนี้
นาจะหลวยเดิมเป็นท้องที่หนึ่งของอำเภอเดชอุดม จากนั้นทางกระทรวงมหาดไทยได้ประกาศจัดตั้ง กิ่งอำเภอนาจะหลวย ขึ้นเมื่อวันที่ 1 กุมภาพันธ์ พ.ศ. 2515 ต่อมาได้ยกฐานะขึ้นเป็น อำเภอนาจะหลวย เมื่อวันที่ 13 เมษายน พ.ศ. 2520
อำเภอนาจะหลวยแบ่งเขตการปกครองย่อยออกเป็น 6 ตำบล 78 หมู่บ้าน ได้แก่
ท้องที่อำเภอนาจะหลวยประกอบด้วยองค์กรปกครองส่วนท้องถิ่น 7 แห่ง ได้แก่
สถานที่ท่องเที่ยวที่สำคัญคือ อุทยานแห่งชาติภูจองนายอย
โรงเรียนมัธยม สพฐ.
อำเภอคูเมือง
คูเมือง เป็นอำเภอหนึ่งของจังหวัดบุรีรัมย์
อำเภอคูเมืองตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอคูเมืองแบ่งพื้นที่การปกครองออกเป็น 7 ตำบล 106 หมู่บ้าน ได้แก่
ท้องที่อำเภอคูเมืองประกอบด้วยองค์กรปกครองส่วนท้องถิ่น 9 แห่ง ได้แก่
อำเภอนาโพธิ์
นาโพธิ์ เป็นอำเภอหนึ่งของจังหวัดบุรีรัมย์ ตั้งอยู่ทางทิศเหนือสุดของจังหวัด มีชื่อเสียงด้านการเป็นแหล่งทอผ้าไหมมัดหมี่ที่สวยงาม
อำเภอนาโพธิ์ตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอนาโพธิ์แบ่งพื้นที่การปกครองออกเป็น 5 ตำบล 65 หมู่บ้าน
ท้องที่อำเภอนาโพธิ์ประกอบด้วยองค์กรปกครองส่วนท้องถิ่น 6 แห่ง ได้แก่
อำเภอเขื่องใน
= ประวัติ =
เขื่องใน เป็นอำเภอหนึ่งของจังหวัดอุบลราชธานี
ก่อตั้งมาตั้งแต่สมัยพระบาทสมเด็จพระจุลจอมเกล้าเจ้าอยู่หัว แต่ก็ไม่ได้มีฐานะเป็นเมืองเช่นเมืองอื่นๆ แม้ว่าจะไม่มีการตั้งเป็นเมือง แต่กับปรากฏว่ามรหมู่บ้านใหญ่ๆ และสำคัญหลายหมู่บ้านที่มีท้าวฝ่ายซึ่งมีอำนาจหน้าที่เท่าเทียมนายอำเภอในปัจจุบัน ทำหน้าที่ปกครองดูแลขึ้นตรงต่อเมืองอุบลราชธานี ช่วงปี พ.ศ. 2443-2445 ชื่อของอำเภอเขื่องในปรากฏขึ้นครั้งแรก ชื่ออำเภอปจิมูปลนิคม พ.ศ. 2452 เปลี่ยนชื่อเป็นอำเภอปจิมอุบล พ.ศ. 2456 เปลี่ยนชื่อเป็นอำเภอตระการพืชผล พ.ศ. 2460 เปลี่ยนชื่อมาเป็นอำเภอเขื่องในจนถึงปัจจุบัน
ที่ตั้งของอำเภอเขื่องในอยู่ใกล้แม่น้ำชี รวมทั้งมีหนองน้ำ (เขื่อง = ที่ซึ่งปลาช่อน ปลาดุกอาศัยอยู่เวลาปลาไข่) เรียงรายกันอยู่ 2 แห่ง หนองน้ำที่อยู่ใกล้แม่น้ำเรียก เขื่องใน ถัดเข้ามาเรียกเขื่องกลาง ผู้คนที่อพยพมาครั้งแรกเลือกตั้งถิ่นฐานบ้านเรือนริมเขื่องใน ชื่อเมืองจึงได้ชื่อตามสภาพพื้นที่ว่า "อำเภอเขื่องใน"
อำเภอเขื่องในตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
อำเภอเขื่องในแบ่งเขตการปกครองย่อยออกเป็น 18 ตำบล 183 หมู่บ้าน ได้แก่
ท้องที่อำเภอเขื่องในประกอบด้วยองค์กรปกครองส่วนท้องถิ่น 19 แห่ง ได้แก่
อำเภอสตึก
สตึก เป็นอำเภอหนึ่งของจังหวัดบุรีรัมย์
อำเภอสตึกตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอสตึกแบ่งพื้นที่การปกครองออกเป็น 12 ตำบล 179 หมู่บ้าน ได้แก่
ท้องที่อำเภอสตึกประกอบด้วยองค์กรปกครองส่วนท้องถิ่น 13 แห่ง ได้แก่
มีเครื่องบินไปยังจังหวัดบุรีรัมย์ มาลงที่ท่าอากาศยานบุรีรัมย์ (อำเภอสตึก) ซึ่งเป็นท่าอากาศยานในสังกัดกรมการขนส่งทางอากาศ กระทรวงคมนาคม
อำเภอกระสัง
กระสัง เป็นอำเภอหนึ่งของจังหวัดบุรีรัมย์
อำเภอกระสังตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอกระสังแบ่งพื้นที่การปกครองออกเป็น 11 ตำบล 168 หมู่บ้าน
ท้องที่อำเภอกระสังประกอบด้วยองค์กรปกครองส่วนท้องถิ่น 12 แห่ง ได้แก่
กนก วงษ์ตระหง่าน
ศาสตราจารย์ กนก วงษ์ตระหง่าน อดีตรองเลขาธิการพรรคประชาธิปัตย์ อดีตสมาชิกสภาผู้แทนราษฎร สังกัดพรรคประชาธิปัตย์ อดีตที่ปรึกษานายกรัฐมนตรี (นายอภิสิทธิ์ เวชชาชีวะ) และคณะกรรมการขับเคลื่อนวาระประชาชนของพรรคประชาธิปัตย์ ด้านเศรษฐกิจและการศึกษา
ศาสตราจารย์ กนก วงษ์ตระหง่าน หรือที่รู้จักกันในนาม ศ.ดร.กนก วงษ์ตระหง่าน เกิดที่จังหวัดพิจิตร จบการศึกษาระดับมัธยมที่โรงเรียนอัสสัมชัญ บางรัก ได้เหรียญนักเรียนดีเด่น ก่อนจะสอบเข้าคณะทันตแพทยศาสตร์ จุฬาลงกรณ์มหาวิทยาลัย ในเหตุการณ์ 14 ตุลา เป็นรองเลขาธิการฝ่ายเศรษฐกิจของศูนย์กลางนิสิตนักศึกษาแห่งประเทศไทย (ศนท.) จากนั้นจึงไปศึกษาปริญญาโทต่อที่มหาวิทยาลัยแคลิฟอร์เนีย สหรัฐอเมริกา และได้ทุนศึกษาต่อปริญญาเอกที่มหาวิทยาลัยจอนส์ฮอปกินส์ ด้วยคะแนนเป็นที่หนึ่งของมหาวิทยาลัย และในปี พ.ศ. 2539 ได้ผ่านการศึกษาหลักวิทยาลัยป้องกันราชอาณาจักร (ว.ป.อ.) รุ่นที่ 37
ศ.กนก วงษ์ตระหง่าน มีบุตร 3 คนคือ นางสาวแหวนยอด วงษ์ตระหง่าน นายปิ่นรัฐ วงษ์ตระหง่าน และ นายมกุฏชัย วงษ์ตระหง่าน
ศ.กนก วงษ์ตระหง่าน เป็นอาจารย์ ระดับ 4 ประจำคณะรัฐศาสตร์ จุฬาลงกรณ์มหาวิทยาลัย อยู่หลายปีจนได้รับตำแหน่งศาสตราจารย์ ระดับ 10 ในปี พ.ศ. 2534 และจากนั้นจึงโอนย้ายไปรับราชการที่ทบวงมหาวิทยาลัย โดยดำรงตำแหน่งเป็น รองปลัดทบวงมหาวิทยาลัย (นักบริหาร ระดับ 10) ในยุคที่มี ศาสตราจารย์ ดร.วิจิตร ศรีสอ้าน เป็นปลัดทบวงมหาวิทยาลัย ปี พ.ศ. 2537
จากนั้นจึงเข้าสู่แวดวงธุรกิจ ด้วยการเป็นกรรมการบริหารสายปฏิบัติการและกรรมการผู้จัดการใหญ่ บริษัทเซ็นทรัล รีเทลคอร์ปอเรชั่น จำกัด และได้รับการทาบทามเป็น ประธานบริหารสานปฏิบัติการและกรรมการผู้จัดการใหญ่ บมจ.ห้างสรรพสินค้า โรบินสัน มีบทบาทสำคัญในการร่วมพลิกฟื้นสถานะของโรบินสันให้คงอยู่ต่อไป จากนั้นจึงเข้าเป็นประธานกรรมการบริหาร บริษัท แฟมิลี่มาร์ท จำกัด ในปี พ.ศ. 2546 และเป็นประธานกรรมการ บริษัทกรุงเทพธนาคม จำกัด(ซีอีโอ) ในปี พ.ศ. 2547 ถึงปัจจุบัน
ศ.กนก เป็นประธานที่ปรึกษาผู้ว่าราชการกรุงเทพมหานคร นายอภิรักษ์ โกษะโยธิน เป็นสมาชิกพรรคประชาธิปัตย์ และคณะกรรมการขับเคลื่อนวาระประชาชน ในช่วงการรณรงค์เลือกตั้ง 23 ธันวาคม พ.ศ. 2550 โดยรับผิดชอบทางด้านการศึกษาและเศรษฐกิจ
ศ.กนก วงษ์ตระหง่าน ได้รับหน้าที่รัฐมนตรีว่าการกระทรวงศึกษาธิการเงา ในการจัดตั้งคณะรัฐมนตรีเงาของพรรคประชาธิปัตย์ ต่อมาได้ทำหน้าที่เป็นที่ปรึกษานายกรัฐมนตรี (นายอภิสิทธิ์ เวชชาชีวะ)
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส.อีกสมัย
แบล็กเอาต์ (อัลบั้มบริตนีย์ สเปียรส์)
แบล็กเอาต์ () คือ สตูดิโออัลบั้มลำดับที่ 5 ของบริตนีย์ สเปียรส์ ศิลปินเพลงป็อปหญิงจากสหรัฐอเมริกา ออกจำหน่ายที่ออสเตรเลียในวันที่ 27 ตุลาคม พ.ศ. 2550 ตามด้วยสหราชอาณาจักรในวันที่ 29 ตุลาคม พ.ศ. 2550 และทั่วโลกในวันที่ 30 ตุลาคม พ.ศ. 2550 อัลบั้มแบล็คเอาต์เป็นอีกหนึ่งอัลบั้มที่มีการรอคอยมากที่สุดในโลกเพราะบริตนีย์เองก็ไม่ได้ออกอัลบั้มมานานนับตั้งแต่อัลบั้ม In The Zone ในปี พ.ศ. 2546 อีกทั้งช่วงที่ผ่านมา ตัวเธอเองมีข่าวในแง่ลบค่อนข้างมาก อัลบั้มนี้จึงได้ถูกจับตามองเป็นอย่างมากว่าเธอจะกลับมาทวงตำแหน่งป็อปสตาร์ระดับโลกคืนได้หรือไม่
โบนัสรีมิกซ์
เจเวลซอง / บีไซด์ยู: โบคุโอะโยบุโคเอะ
เจเวล ซอง / บีไซด์ ยู -โบคุโอะโยบุโคเอะ- () เป็นซิงเกิลภาษาญี่ปุ่นลำดับที่ 8 ของโบอาในรูปแบบของดับเบิ้ล เอ ไซด์ ซิงเกิล วางขายเมื่อวันที่ 11 ธันวาคม พ.ศ. 2545 โดยเพลง JEWEL SONG เป็นเพลงในอัลบั้ม VALENTI กับ BEST OF SOUL ซิงเกิลนี้เปิดตัวสัปดาห์แรกที่อันดับ 3 ของออริกอนชาร์ต และมียอดขายรวมมากกว่า 151,000 แผ่น โดยเป็นซิงเกิลที่มียอดขายสูงที่สุดเป็นอันดับ 4 ของโบอา
เพลง JEWEL SONG เป็นเพลงประกอบละครเกาหลีเรื่องสงครามแห่งความรัก ส่วนเพลง BESIDE YOU -僕を呼ぶ声-(BESIDE YOU -โบคุโอะโยบุโคเอะ-) เป็นเพลงประกอบภาพยนตร์การ์ตูนเรื่อง Monkey Typhoon
อำเภอยางชุมน้อย
ยางชุมน้อย เป็นอำเภอหนึ่งของจังหวัดศรีสะเกษ เป็นแหล่งผลิตหอมแดงใหญ่ที่สุดของจังหวัดศรีสะเกษ มีเกษตรกรกว่า 3,000 ราย ปลูกหอมแดงเป็นเนื้อที่กว่า 9,300 ไร่ ผลผลิตหอมแดงประมาณ 26,000 ตันต่อปี
สินค้าแปรรูปที่ขึ้นชื่อ1.กระเทียมโทนดองน้ำผึ้ง 2.หอมเจียวปลากรอบ 3.แยมหอมเจียว ทั้ง3ผลิตภัณฑ์สร้างรายได้ สร้างงานให้คนในชุมชน เพื่อพี่น้องชาวยางชุมให้มีอาชีพที่ยั้งยืนตามแนวทางเศรษฐกิจพอเพียงหล่อเลี้ยงชุมชน และได้รับความร่วมมือจากทุกภาคส่วนที่สนับสนุน สถานที่ตั้งอยู่ตรงข้ามปั้มน้ำมันบางจากทางไปจังหวัดศรีสะเกษ
อำเภอยางชุมน้อยตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอยางชุมน้อยแบ่งเขตการปกครองย่อยออกเป็น 7 ตำบล 86 หมู่บ้าน ได้แก่
ท้องที่อำเภอยางชุมน้อยประกอบด้วยองค์กรปกครองส่วนท้องถิ่น 7 แห่ง ได้แก่
แบล็กเอาต์
แบล็กเอาต์ () สามารถหมายถึง
ในศัพท์ภาษาอังกฤษ blackout หมายถึง
อำเภอปรางค์กู่
ปรางค์กู่ เป็นอำเภอหนึ่งของจังหวัดศรีสะเกษ ตั้งทางตะวันตกเฉียงใต้ของจังหวัด ในอดีตเป็นพื้นที่ที่มีความแห้งแล้งมากที่สุดในจังหวัดศรีสะเกษ และมีความแห้งแล้งในลำดับต้นๆ ของประเทศไทย ปัจจุบันมีความอุดมสมบูรณ์ด้วยพืชพันธ์ธัญญาหาร และเป็นแหล่งเรียนรู้ภูมิปัญญาท้องถิ่น
อำเภอปรางค์กู่ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอปรางค์กู่แบ่งเขตการปกครองย่อยออกเป็น 10 ตำบล 141 หมู่บ้าน ได้แก่
ท้องที่อำเภอปรางค์กู่ประกอบด้วยองค์กรปกครองส่วนท้องถิ่น 11 แห่ง ได้แก่
อำเภอปรางค์กู่ มีพื้นที่ทั่วไปเป็นที่ราบลุ่ม ไม่มีภูเขาพื้นดินส่วนใหญ่เหมาะแก่การทำนาลักษณะดินเป็นดินปนทราย ไม่มีแม่น้ำไหลผ่านมีเพียงลำห้วย และ หนองเท่านั้น ลำห้วยที่สำคัญคือ
อำเภอปรางค์กู่ เป็นอำเภอที่ไม่มีแหล่งท่องเที่ยวที่มีศักยภาพดึงดูดนักท่องเที่ยวมากนัก มีเพียงแต่ปราสาทปรางค์กู่ และปราสาทบ้านสมอ เท่านั้น
อำเภอปรางค์กู่ เป็นอำเภอที่มีความแห้งแล้งมากที่สุดเป็นลำดับต้นๆ ของประเทศไทย และเป็นจุดกำเนิดของ นักสู้ผู้สร้างป่า : ดาบตำรวจวิชัย สุริยุทธ ตำรวจที่เป็นที่รู้จักจากการปลูกต้นไม้ทุกวัน จนกว่าจะไม่มีแรงจะปลูก
อำเภอเมืองจันทร์
เมืองจันทร์ เป็นอำเภอหนึ่งของจังหวัดศรีสะเกษ แยกออกจากอำเภออุทุมพรพิสัย เมื่อวันที่ 1 เมษายน พ.ศ. 2535 และต่อมาเมื่อวันที่ 26 กันยายน พ.ศ. 2540 จึงได้มีพระราชกฤษฎีกายกฐานะเป็น อำเภอเมืองจันทร์
อำเภอเมืองจันทร์ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอเมืองจันทร์แบ่งเขตการปกครองย่อยออกเป็น 3 ตำบล 52 หมู่บ้าน ได้แก่
ท้องที่อำเภอเมืองจันทร์ประกอบด้วยองค์กรปกครองส่วนท้องถิ่น 3 แห่ง ได้แก่
เกตตีสเบิร์ก
เกตตีสเบิร์ก (Gettysburg) เป็นบุรี (borough) ในเคาน์ตีอะแดม รัฐเพนซิลเวเนีย อยู่ห่างไป 68 กิโลเมตรทางตอนใต้ของเมืองแฮริสเบิร์ก ประเทศสหรัฐอเมริกา และเป็นที่ตั้งของสภาเทศมลฑล จำนวนประชากรเมื่อ พ.ศ. 2543 มีจำนวน 7,490 คน
ถึงแม้ว่าเกตตีสเบิร์ก เป็นที่รู้จักในแง่ของแหล่งท่องเที่ยวเนื่องจากอยู่ใกล้สมรภูมิเกตตีสเบิร์ก แต่เกตตีสเบิร์กยังเป็นที่ตั้งของสถาบันการเรียนรู้ชั้นสูงทางศาสนาคือ "สถาบันเทววิทยาลูเธอแรน" ซึ่งก่อตั้งเมื่อ พ.ศ. 2369 และวิทยาลัยเกตตีสเบิร์กซึ่งเปิดสอนเมื่อ พ.ศ. 2375
ที่ดินซึ่งเป็นบริเวณใจกลางของเทศมลฑลอะแดมปัจจุบันเป็นของ สมาพันธ์ อีโรควอยส์ (Iroquois) (การรวมกันของชนชาติพื้นเมืองอเมริกัน 5 ชาติ หรือ) และถูกซื้อมาโดยครอบครัววิลเลียม เพนน์ เมื่อ พ.ศ. 2279 ผู้คนที่มาอยู่อาศัยในพื้นที่นี้อยู่แล้วเป็นพวกเชื้อสายสก็อต-ไอริช และมีผู้หนึ่งชื่อ "ซามูเอล เกตตี"
ในระหว่างสงครามกลางเมืองอเมริกา (พ.ศ. 2404 - พ.ศ. 2409) ที่เกตตีสเบิร์กนี้เคยเป็นสมรภูมิรบในยุทธการเกตตีสเบิร์ก โดยเป็นการรบระหว่ากองทัพแห่งเวอร์จิเนียเหนือ (ฝ่ายใต้) ใต้การนำของนายพลโรเบิร์ต อี. ลี กับกองทัพแห่งโปรโตแมค (ฝ่ายเหนือ) ใต้การนำของนายพลจอร์จ จี. มีด โดยในการรบครั้งนี้ ฝ่ายเหนือเป็นฝ่ายชนะ
NAT
NAT หรือ Nat สามารถหมายถึงบุคคล เช่น
แนท ยังเป็นชื่อย่อ ของบุคคลชื่อ
เทตสึจิน หุ่นเหล็กหมายเลข 28
เทตสึจิน หุ่นเหล็กหมายเลข 28 (; ) เป็นการ์ตูนญี่ปุ่นของมิตสึเทรุ โยโกยามา ตีพิมพ์ครั้งแรกตั้งแต่ พ.ศ. 2501 จำนวน 21 เล่ม และนำมาสร้างเป็นอนิเมะขาวดำ จำนวน 83 ตอน ฉายในประเทศญี่ปุ่นระหว่าง พ.ศ. 2506 - 2508 และนำไปฉายในสหรัฐอเมริกา เมื่อ พ.ศ. 2509 โดยตัดมาเพียง 52 ตอน และเปลี่ยนชื่อเป็น Gigantor
ในปี พ.ศ. 2523-2524 มีการนำมาสร้างใหม่เป็นภาพยนตร์สี จำนวน 51 ตอน ฉายในญี่ปุ่นใช้ชื่อว่า "Iron Man #28" (Tetsujin-nijūhachi-gō) ต่อมาได้นำไปฉายในสหรัฐอเมริกา ในปี พ.ศ. 2536 ใช้ชื่อว่า "The New Adventures of Gigantor"
ในปี พ.ศ. 2535 มีการสร้างภาคต่อชื่อ "Iron Man #28 FX" (Tetsujin-nijūhachi-gō-Efu-Ekkusu) ฉายในญี่ปุ่น
ในปี พ.ศ. 2547 มีการสร้างภาพยนตร์สีที่ใช้คนแสดงผสมกับคอมพิวเตอร์กราฟิกส์ โดยอ้างอิงรูปแบบเดิมของต้นฉบับ พ.ศ. 2501 และภาพยนตร์การ์ตูนโทรทัศน์ ใช้ชื่อว่า "Tetsujin-28" ออกฉายทั้งในญี่ปุ่นและสหรัฐอเมริกาในปี พ.ศ. 2548 (เป็นครั้งแรกในสหรัฐอเมริกา ที่ใช้ชื่อดั้งเดิม ไม่ได้ใช้ชื่อ Gigantor) และมีภาคต่อ ฉายในญี่ปุ่น ในปี พ.ศ. 2550 ใช้ชื่อว่า "Tetsujin 28-go: Hakuchuu no Zagetsu" (Tetsujin 28-go: The Remaining Month) ภาพยนตร์ภาคต่อนี้ ยังไม่มีกำหนดฉายในประเทศอื่นนอกประเทศญี่ปุ่น
ในช่วงสงครามโลกครั้งที่ 2 กองทัพญี่ปุ่นได้สร้างหุ่นยนต์รบ โดยอยู่ภายใต้การดูแลของ ศ.ชิคิจิมะ เทตสึโอะ และ ศ.คาเนดะ แต่เมื่อญี่ปุ่นแพ้สงคราม โครงการจึงถูกระงับไปพร้อมกับการหายสาบสูญไปของ หุ่นเหล็กหมายเลข 28
ภายหลังสงคราม ศ.ชิคิจิมะ ได้นำกองทัพหุ่นยนต์ออกมาทำลายล้างเมือง หวังจะยึดครองโลก แต่แผนการครองโลกของ ศ.ชิคิจิมะ ก็ไม่สำเร็จ เมื่อคาเนดะ โชทาโร่ ลูกชายวัย 12 ปี ของ ศ.คาเนดะ นำเทตสึจิน หุ่นเหล็กหมายเลข 28 ที่สร้างเสร็จสมบูรณ์แล้วออกมาต่อต้าน
มะกอกโคก
มะกอกโคก (ชื่อวิทยาศาสตร์: "Shrebera swieteniodes") มีชื่อเรียกอื่นๆ เช่น โยนีปีศาจ หีผี มะกอกดอน สำโรง มะกักป่า มะกอกเผือก เป็นต้น
มะกอกโคก เป็นไม้ยืนต้น ผลัดใบ สูงประมาณ 10 – 15 เมตร เป็นพืชถิ่นเดียว พบตามภูเขาไฟเก่า เช่นแถบเขากระโดง เขาอังคาร เขาพนมรุ้งซึ่งเคยเป็นภูเขาไฟที่ดับสนิทนานแล้ว
ใบ ประกอบแบบขนนกชั้นเดียว ปลายคี่ เรียงตรงข้าม ช่อใบยาว ใบย่อย 2 – 3 คู่ เรียงตรงข้ามรูปไข่ รูปใบหอก หรือรูปขอบขนาน แกมรูปรี ปลายแหลม โคนสอบเรียวปลายแคบไปตามก้าน ขอบเรียบ ด้านบนเกลี้ยงหรือมีขนประปราย ด้านล่างมีขนนุ่ม
ดอก ดอกเล็กออกเป็นช่อกระจะที่ปลายกิ่ง
ผลของมะกอกโคกเป็นรูปไข่กลับ เปลือกแข็ง แตกเป็นสองซีกเมื่อแห้ง เมล็ดมีปีก ผลที่แก่จัดจะแตกเป็น 2 ซีก มองเห็นเมล็ดข้างในได้ตามชื่อที่เรียกกัน หากนำไปกดบนดินทราย จะยิ่งดูแปลกคล้ายอวัยวะเพศหญิงมาก
เปรียว อวอร์ด
เปรียว อวอร์ด () เป็นรางวัลที่นิตยสารเปรียว มอบให้แก่ 10 บุคคลคุณภาพแห่งปี ที่ประสบความสำเร็จสมควรได้รับยกย่อง เป็นแบบอย่างของสังคม โดยมีเกณฑ์พิจารณาต่างๆ เช่น เป็นผู้มีบุคลิกดี และมีความสามารถ มีจิตใจดี ภาพพจน์ในสังคมดี มนุษยสัมพันธ์ดี มีส่วนช่วยเหลือสังคม และประสบความสำเร็จอย่างโดดเด่นในแต่ละสาขาวิชาชีพ โดยเริ่มต้นมอบรางวัลครั้งแรกใน ปี ค.ศ. 2000 (พ.ศ. 2543) ที่ถือเป็นการเริ่มต้นสหัสวรรษใหม่
รางวัลเปรียว อวอร์ด 2006 มี พลเอกสุรยุทธ์ จุลานนท์ องคมนตรีเป็นผู้มอบรางวัล เมื่อวันที่ 13 กันยายน พ.ศ. 2549 ที่โรงแรมโอเรียนเต็ล ในปีนี้รางวัลออกเป็น 5 สาขา มีผู้ได้รับรางวัล 5 บุรุษ 5 สตรี ดังนี้
รางวัล "เปรียว อวอร์ด 2005" มี คุณหญิงสุดารัตน์ เกยุราพันธุ์ รัฐมนตรีว่าการกระทรวงเกษตรและสหกรณ์ ในขณะนั้น เป็นผู้มอบรางวัล 
รางวัล "เปรียว อวอร์ด 2004" มี พล.อ.พิจิตร กุลละวณิชย์ องคมนตรี เป็นประธานมอบรางวัล เมื่อ วันที่ 26 กรกฎาคม พ.ศ. 2547 ที่ โรงแรมโอเรียนเต็ล 
การมอบรางวัลเปรียว อวอร์ด 2002 จัดขึ้นที่ โรงแรมโซฟิเทล เซ็นทรัลพลาซ่า พร้อมกับการตัดสินการประกวด เปรียว Super Model Contest 2002 มีผู้ได้รับรางวัลในปีนี้ได้แก่
กอบกาญจน์ วัฒนวรางกูร
นางกอบกาญจน์ วัฒนวรางกูร ประธานกรรมการในคณะกรรมการบริหารการพัฒนาพิงคนคร อดีตรัฐมนตรีว่าการกระทรวงการท่องเที่ยวและกีฬา ในรัฐบาล พลเอกประยุทธ์ จันทร์โอชา ประธานคณะกรรมการควบคุมการใช้สารต้องห้ามทางการกีฬาและประธานกรรมการกีฬาอาชีพ รองประธานกรรมการคณะกรรมการการกีฬาแห่งประเทศไทย ในคณะรัฐบาลของพลเอกประยุทธ์ จันทร์โอชา อดีตสมาชิกสภานิติบัญญัติแห่งชาติ และอดีตประธานกรรมการบริหารบริษัท โตชิบา ไทยแลนด์ จำกัด
นางกอบกาญจน์ วัฒนวรางกูร (ชื่อเล่น: น้อง) เกิดเมื่อวันที่ 19 กันยายน พ.ศ. 2503 ที่ กรุงเทพมหานคร เป็นบุตรของ ดร.กร สุริยสัตย์ และท่านผู้หญิงนิรมล สุริยสัตย์ นอกจากนี้ยังเป็นหลานปู่ของพลตรีพระสุริยสัตย์ อดีตเจ้ากรมการเงิน กระทรวงกลาโหมและผู้อำนวยการสำนักงานทรัพย์สินส่วนพระมหากษัตริย์ โดยราชทินนาม "สุริยสัตย์" นั้นหมายถึง "ซื่อสัตย์ดั่งดวงอาทิตย์" รวมถึงเป็นหลานของตระกูล "บูลกุล" เจ้าของธุรกิจข้าวรุ่นบุกเบิกของเมืองไทยในปัจจุบัน
นางกอบกาญจน์ เริ่มศึกษาที่ โรงเรียนวัฒนาวิทยาลัย และไปต่อชั้นมัธยมศึกษาที่ โรงเรียนเตรียมอุดมศึกษา จากนั้นเดินทางไปศึกษาต่อยังประเทศสหรัฐอเมริกาที่ Wellesley College รัฐแมสซาชูเซตส์ และจบปริญญาตรีด้านสถาปัตยกรรมที่ Rhode Island School of Design รัฐโรดไอแลนด์สหรัฐอเมริกา ได้รับประกาศนียบัตร “Director Certification Program” และ “The Role of Chairman Program” สถาบันส่งเสริมสถาบันกรรมการบริษัทไทย ( Thai Institute of Directors , IOD ) รุ่นที่ 1 ปี พ.ศ. 2543 และประกาศนียบัตรหลักสูตร “การป้องกันราชอาณาจักร วิทยาลัยป้องกันราชอาณาจักร ( ปรอ. ) รุ่นที่ 19 ปี พ.ศ. 2549
โดยระหว่างที่นางกอบกาญจน์ได้ดำรงตำแหน่งรัฐมนตรีเธอมีผลงานเป็นที่ประชาชนยอมรับเห็นได้จากผลสำรวจของสื่อโทรทัศน์ต่างๆ ภายหลังจากการดำรงตำแหน่ง รัฐมนตรีว่าการกระทรวงการท่องเที่ยวและกีฬา เธอได้รับการแต่งตั้งให้ดำรงตำแหน่งกรรมการที่ปรึกษาผู้ทรงคุณวุฒิของนายกรัฐมนตรี
เป็นบุตรคนที่ 2 ในจำนวนพี่น้อง 4 คน ของ ดร.กร และท่านผู้หญิงนิรมล สุริยสัตย์ (เสียชีวิต) มีพี่น้องคือ
ด้านชีวิตส่วนตัว นางกอบกาญจน์ สมรสกับ พลตำรวจโท ชนสิษฎ์ วัฒนวรางกูร ผู้บัญชาการตำรวจภูธรภาค 3 นายตำรวจราชสำนักเวรอดีตผู้บัญชาการตำรวจภูธรภาค 6 มีบุตรธิดา 2 คนคือ
1.นายภากร วัฒนวรางกูร
2.นางสาวแพรวา วัฒนวรางกูร
นางกอบกาญจน์ เริ่มทำงานในปี พ.ศ. 2529 เป็นผู้จัดการแผนกโฆษณา ต่อมา พ.ศ. 2555 เป็นผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ และเป็นประธานกรรมการบริหาร บริษัท โตชิบา ไทยแลนด์ จำกัด
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
และในวันที่ 31 สิงหาคม พ.ศ. 2557 มีพระบรมราชโองการโปรดเกล้า ฯ แต่งตั้งให้เป็นรัฐมนตรีว่าการกระทรวงการท่องเที่ยวและกีฬาในรัฐบาลของ พลเอก ประยุทธ จันทร์โอชา
รูต 66
รูต 66 ( หรือ U.S. Route 66 แปลว่าเส้นทางหมายเลข 66) เป็นทางหลวงเส้นหนึ่งในอดีตของสหรัฐอเมริกา ถือเป็นทางหลวงสายแรก ๆ ของรัฐบาลกลาง ก่อตั้งขึ้นเมื่อ 11 พฤศจิกายน ค.ศ. 1926 (พ.ศ. 2469) แต่การติดตั้งป้ายทางหลวงได้ทำในปีถัดมา เส้นทางในสมัยเริ่มแรก ตั้งต้นที่เมืองชิคาโก รัฐอิลลินอยส์ ผ่านรัฐมิสซูรี แคนซัส โอคลาโฮมา เทกซัส นิวเม็กซิโก แอริโซนา และ มาจบลงที่เมืองลอสแอนเจลิส รัฐแคลิฟอร์เนีย เป็นระยะทางทั้งสิ้น 3,940 กิโลเมตร หรือ 2,448 ไมล์
รูต 66 มีการปรับปรุงและปรับเปลี่ยนเส้นทางหลายครั้ง เช่นเลื่อนจุดสิ้นสุดจากกลางเมืองลอสแอนเจลิส มายังแซนตามอนิกา รูต 66 ไม่ได้สิ้นสุดที่ชายฝั่งมหาสมุทรแปซิฟิกอย่างที่เข้าใจโดยทั่วไป
รูต 66 เป็นเส้นทางหลักของการอพยพจากฝั่งตะวันออกไปยังด้านตะวันตกของสหรัฐอเมริกา โดยเฉพาะปัญหาภัยแล้งจากพายุทรายช่วงคริสต์ทศวรรษที่ 1930 ทำให้ชุมชนที่ตั้งอยู่ในแนวทางหลวงเจริญขึ้นมา
รูต 66 ถูกยกเลิกจากระบบทางหลวงอเมริกาเมื่อวันที่ 27 มิถุนายน ค.ศ. 1985 (พ.ศ. 2528) หลังจากที่ความสำคัญของเส้นทางดังกล่าวหมดไป บางส่วนของเส้นทางเดิมมีการกำหนดให้เป็นเส้นทางชมวิว (National Scenic Byway) ที่ใช้ชื่อว่า Historic Route 66 (แปลว่าเส้นทางประวัติศาสตร์สาย 66) ซึ่งถนนได้แบ่งออกเป็นหลายช่วงและแทนที่ด้วยระบบทางหลวงอินเตอร์สเตต จากตะวันออกไปตะวันตกแบ่งเป็น อินเตอร์สเตต 55 แทนที่ถนนเส้นนี้ช่วงชิคาโกถึงเซนต์หลุยส์ อินเตอร์สเตต 44 แทนที่ถนนนี้ต่อจนถึงโอคลาโฮมาซิตี อินเตอร์สเตต 40 แทนที่ถนนต่อจนถึงบาร์สโตว์ รัฐแคลิฟอร์เนีย และที่เหลือเป็นส่วนสั้นแทนด้วยอินเตอร์สเตต 15 อินเตอร์สเตต 210 รูต 2 และอินเตอร์สเตต 10 ถึงแซนตามอนิกา
ทางหลวงเส้นนี้มีชื่ออื่น เช่น The Main Street of America, The Mother Road และ Will Rogers Highway
อนงค์วรรณ เทพสุทิน
นางอนงค์วรรณ เทพสุทิน อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม อดีตเลขาธิการพรรคมัชฌิมาธิปไตยและหัวหน้าพรรคมัชฌิมาธิปไตยคนปัจจุบัน เกิดวันที่ 21 กันยายน พ.ศ. 2501 ที่อำเภอศรีสำโรง จังหวัดสุโขทัย มีชื่อเล่นว่า เป้า บุคคลในแวดวงการเมืองหรือสื่อมวลชนนิยมเรียกว่า เจ๊เป้า สมรสกับ นายสมศักดิ์ เทพสุทิน อดีตรัฐมนตรีว่าการกระทรวงแรงงาน มีบุตรธิดาด้วยกัน 2 คน คือ นางสาวณัฐธิดา เทพสุทิน สำเร็จการศึกษาปริญญาตรี คณะพาณิชยศาสตร์และการบัญชี สาขาวิชาการบัญชี เกียรตินิยมอันดับหนึ่ง จุฬาลงกรณ์มหาวิทยาลัย ปัจจุบันทำงานที่ บริษัท ERNST & YOUNG และ นายเทิดไท เทพสุทิน ปัจจุบันศึกษาอยู่ที่ Guildford Grammar School ประเทศออสเตรเลีย
อนงค์วรรณ เทพสุทิน สำเร็จการศึกษาระดับปริญญาตรี จากมหาวิทยาลัยศรีนครินทรวิโรฒ พิษณุโลก (มหาวิทยาลัยนเรศวรในปัจจุบัน) และระดับปริญญาโท สาขารัฐศาสตร์ จากมหาวิทยาลัยเกษตรศาสตร์
อนงค์วรรณ เทพสุทิน เริ่มรับราชการครูเมื่อปี พ.ศ. 2524 ที่อำเภอสวรรคโลก จังหวัดสุโขทัย ต่อมาในปี พ.ศ. 2530 จึงได้โอนมาเป็นข้าราชการพลเรือนสามัญ สังกัดสำนักงานการประถมศึกษาจังหวัดสุโขทัย และในปี พ.ศ. 2538 จึงได้ย้ายเข้ามาปฏิบัติราชการ ในสังกัดกลุ่มช่วยอำนวยการและประสานราชการ สำนักงานปลัดกระทรวงศึกษาธิการ และลาออกจากราชการในปี พ.ศ. 2544 เพื่อลงสมัครรับเลือกตั้ง
อนงค์วรรณ เทพสุทิน เข้าสู่งานการเมืองในปี พ.ศ. 2544 เป็นสมาชิกสภาผู้แทนราษฎรครั้งแรก ในเขต 1 จังหวัดสุโขทัย สังกัดพรรคไทยรักไทย ต่อมาในปี พ.ศ. 2548 ได้รับการเลือกตั้งเป็นสมาชิกสภาผู้แทนราษฎร เขต 1 จังหวัดสุโขทัย สมัยที่ 2 และเป็นประธานชมรม ส.ส.หญิงพรรคไทยรักไทยด้วย ต่อมาก่อนการเลือกตั้ง พ.ศ. 2550 จึงได้ย้ายมาสังกัดพรรคประชาราช และได้รับตำแหน่งเลขาธิการพรรค แต่เกิดความขัดแย้งภายในพรรค จึงได้แยกตัวออกมาจัดตั้งพรรคการเมือง คือ พรรคมัชฌิมาธิปไตย และรับตำแหน่งหัวหน้าพรรค
ในปี พ.ศ. 2551 ได้รับการแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนายสมัคร สุนทรเวช และนายสมชาย วงศ์สวัสดิ์ แต่ต้องพ้นจากตำแหน่งเนื่องจากถูกตัดสิทธิ์ทางการเมืองเป็นเวลา 5 ปี ในคดียุบพรรคการเมือง พ.ศ. 2551
คณะกรรมการป้องกันและปราบปรามการทุจริตแห่งชาติ แจ้งข้อกล่าวหาว่า อนงค์วรรณ เทพสุทิน กระทำความผิดฐานทุจริตต่อหน้าที่ หรือกระทำความผิด ต่อตำแหน่งหน้าที่ราชการเกี่ยวกับโครงการอนุรักษ์ ทรัพยากรดินและป่าไม้ในพื้นที่ป่าอนุรักษ์ เพื่อลดผลกระทบ ภาวะวิกฤติโลกร้อน วงเงินงบประมาณปี 2551 จำนวน 770 บ้านบาท กรณีการก่อสร้างฝายต้นน้ำ แบบผสมผสานและการเพาะชำ/ปลูกหญ้าแฝก โดยมิชอบ และหักเงินโครงการดังกล่าว เพื่อประโยชน์ สำหรับตนเองและผู้อื่นโดยมิชอบ ทำให้เกิดความเสียหาย แก่ทางราชการ จำนวน 4 คดี
บรรยิน ตั้งภากรณ์
พันตำรวจโท บรรยิน ตั้งภากรณ์ (26 กรกฎาคม พ.ศ. 2506 - ) อดีตรัฐมนตรีช่วยว่าการกระทรวงพาณิชย์ และ อดีตสมาชิกสภาผู้แทนราษฎรจังหวัดนครสวรรค์ 2 สมัย
พันตำรวจโทบรรยิน ตั้งภากรณ์ สำเร็จการศึกษาระดับปริญญาตรี รัฐประศาสนศาสตร์ จาก โรงเรียนนายร้อยตำรวจ และระดับปริญญาโท สาขาบริหารธุรกิจ จาก มหาวิทยาลัยนเรศวร ด้านชีวิตครอบครัวสมรสกับนางวราภรณ์ ตั้งภากรณ์ มีบุตรชาย 1 คน บุตรสาว 1 คน
พันตำรวจโทบรรยิน ตั้งภากรณ์ เคยรับราชการตำรวจ และลาออกจากราชการในปี พ.ศ. 2543 ขณะดำรงตำแหน่ง สวป.สภ.เมืองกำแพงเพชร เพื่อลงสมัครสมาชิกสภาผู้แทนราษฎร จังหวัดนครสวรรค์ ในปี พ.ศ. 2544 และ พ.ศ. 2548 สังกัดพรรคไทยรักไทย ในกลุ่มวังน้ำยมของนายสมศักดิ์ เทพสุทิน จนเมื่อพรรคไทยรักไทยถูกยุบไป จึงย้ายมาสังกัดพรรคมัชฌิมาธิปไตย
ในการเลือกตั้ง 23 ธันวาคม พ.ศ. 2550 ลงสมัคร ส.ส.แบบสัดส่วน กลุ่มที่ 2 (จังหวัดอุตรดิตถ์ , จังหวัดพิษณุโลก , จังหวัดพิจิตร , จังหวัดนครสวรรค์ , จังหวัดอุทัยธานี , จังหวัดลพบุรี , จังหวัดเพชรบูรณ์ , จังหวัดชัยภูมิ , จังหวัดขอนแก่น) ในสังกัด พรรคมัชฌิมาธิปไตย และได้รับเลือกตั้ง
พันตำรวจโทบรรยิน เคยดำรงตำแหน่งรัฐมนตรีช่วยว่าการกระทรวงพาณิชย์ ในสมัยรัฐบาลของนายสมัครสุนทรเวช และนายสมชาย วงศ์สวัสดิ์ ต่อมาพันตำรวจโทบรรยิน ถูกตัดสิทธิทางการเมืองเป็นระยะเวลา 5 ปี เนื่องจากการยุบพรรคมัชฌิมาธิปไตย ซึ่งขณะนั้นพันตำรวจโทบรรยินดำรงตำแหน่งรองหัวหน้าพรรค
พันตำรวจโทบรรยิน ตั้งภากรณ์ เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ เมื่อวันที่ 26 มีนาคม พ.ศ. 2553
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 32พันตำรวจโทบรรยิน ถูกออกหมายจับใน 4 ข้อหา ประกอบด้วย ร่วมกันลักทรัพย์ รับของโจร ปลอมแปลงและใช้เอกสารปลอม เมื่อเดือนสิงหาคม 2558 และต่อมาในเดือนมิถุนายน 2559 เขาถูกจับกุมตัวในฐานร่วมกันฆ่าผู้อื่นโดยเจตนา และไตร่ตรองไว้ก่อน เพื่อจะเอาหรือเอาไว้ซึ่งผลประโยชน์ อันเกิดแต่การที่ตนได้กระทำความผิดอื่นเพื่อปกปิดความผิดอื่นของตน หรือเพื่อหลีกเลี่ยงให้พ้นอาญาความผิดอื่นที่ตนได้กระทำไว้ จากกรณีการเสียชีวิตของนายชูวงษ์ แซ่ตั๊งในวันที่ 17สิงหาคม พ.ศ. 2559 คณะกรรมการสำนักงานป้องกันและปราบปรามการฟอกเงิน มีคำสั่งอายัดทรัพย์ นายบรรยิน เป็นเวลา 90 วัน
ยุทธ์ ชัยประวิตร
ดร.ยุทธ์ ชัยประวิตร (ชื่อเดิม: อายุทธ์ จิรชัยประวิตร) เกิดเมื่อวันที่ 10 มิถุนายน พ.ศ. 2510 จบการศึกษาระดับประถมกับมัธยมศึกษาตอนต้นจากโรงเรียนสาธิตจุฬาลงกรณ์มหาวิทยาลัย มัธยมปลายจากโรงเรียนเตรียมอุดมศึกษา ปริญญาตรีเกียรตินิยมจาก คณะวิศวกรรมศาสตร์ จุฬาลงกรณ์มหาวิทยาลัย ปริญญาโท จากมหาวิทยาลัยโตเกียว ประเทศญี่ปุ่น ปริญญาเอก จากมหาวิทยาลัยเคมบริดจ์ ประเทศอังกฤษ
ดร.ยุทธ์ เป็นอาจารย์พิเศษในระดับปริญญาโทของมหาวิทยาลัยธุรกิจบัณฑิต และมหาวิทยาลัยอัสสัมชัญ มีประสบการณ์ทำงานเป็น ประธานอนุกรรมการ วิศวกรรมสถานแห่งประเทศไทยในพระบรมราชูปถัมภ์ (วสท.) เป็นผู้ช่วยเลขาธิการสภานิติบัญญัติแห่งชาติ มีผลงานทางด้านการตรวจสอบ วิจัยและเสนอแนะเกี่ยวกับกิจการโทรคมนาคมหลายเรื่อง
ในการเลือกตั้งในปลายปี พ.ศ. 2550 ดร.ยุทธ์ ในขณะนั้นซึ่งยังใช้ชื่อว่า อายุทธ์ ได้สมัครเป็นสมาชิกพรรคมัชฌิมาธิปไตย และลงเลือกตั้งในเขต 2 กรุงเทพมหานคร ซึ่งประกอบด้วยเขตสาทร บางคอแหลม ยานนาวา คลองเตย และวัฒนา คู่กับนายพิเชียร อำนาจวรประเสริฐ และนางสาวสุภาภรณ์ แสงทอง อดีตนักแสดง แต่ไม่ได้รับเลือก โดยในช่วงการหาเสียงเลือกตั้ง นายประชัย เลี่ยวไพรัตน์ หัวหน้าพรรคมัชฌิมาธิปไตย ได้กล่าวถึง ดร.ยุทธ์ว่า มีความเก่งกาจ ความรู้สูง เป็นคนหนุ่มรุ่นใหม่ อีกทั้งยังหน้าตาดี จนสามารถนำไปเปรียบกับนายอภิสิทธิ์ เวชชาชีวะ หัวหน้าพรรคประชาธิปัตย์ได้
ต่อมาในปี พ.ศ. 2554 ดร.ยุทธ์ ได้รับเลือกจากคณะกรรมการสรรหาให้เป็นกรรมการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แทนนายอรรถชัย บุรกรรมโกวิท ที่มีคุณสมบัติขัดต่อกฎหมาย
ลิงลม ส.ทศพล
ลิงลม ส.ทศพล สถิติการชก 6 ครั้ง ชนะ 3 (น็อค 2) แพ้ 3
ร็อคกี้ ส.จิตรลดา
ร็อคกี้ ส.จิตรลดา เกิดเมื่อ 10 ตุลาคม พ.ศ. 2504 ที่ จ.ศรีสะเกษ สถิติการชก 19 ครั้ง ชนะ 16 (น็อค 15) แพ้ 3
เอกวิทย์ สิงห์ชัชวาลย์
เอกวิทย์ สิงห์ชัชวาลย์ ชาวจังหวัดกาฬสินธุ์ สถิติการชก 18 ครั้ง ชนะ 16 (น็อค 5) แพ้ 2
กัมบาเระ!! โรโบคอน
กัมบาเระ โรโบคอน (; ) เป็นภาพยนตร์ซีรีส์แนวโทคุซัทสึของประเทศญี่ปุ่น เขียนบทโดย โชทาโร่ อิชิโนะโมะริ ผู้ให้กำเนิดไอ้มดแดง ออกฉายทางโทรทัศน์ระหว่าง พ.ศ. 2517 - 2519 เคยเข้ามาฉายในประเทศไทย และนำกลับมาฉายใหม่ทางสถานีโทรทัศน์ไอทีวี ภายใต้ลิขสิทธิ์บริษัท A.I. Thailand
กัมบาเระ โรโบคอน เป็นเรื่องเกี่ยวกับหุ่นยนต์สีแดงชื่อ โรโบคอน ที่อาศัยอยู่กับครอบครัวคุริฮะระ และอยู่ในการดูแลของโรงเรียนหุ่นยนต์ ซึ่งฝึกฝนให้เป็นหุ่นยนต์ที่มีจิตใจดีงาม ในแต่ละตอนโรโบคอนจะออกไปผจญภัยร่วมกับเพื่อนหุ่นยนต์ โดยมีโรบินสาวน้อยต่างดาวคอยให้ความช่วยเหลือ ในตอนท้ายของตอน จะมีการสรุปผลการทำความดีในสัปดาห์นั้น ให้คะแนนโดย Mr. Gantz ครูใหญ่หุ่นยนต์ เป็นรูปหัวใจมาประดับที่ตัว โดยมากโรโบคอนจะทำคะแนนได้ดี แต่ทำผิดพลาดเสียหายในตอนท้าย จึงมักจะถูกหักคะแนนเหลือ 0 อยู่เสมอ
ในปี พ.ศ. 2542 ได้มีการนำกลับมาสร้างใหม่อีกครั้ง โดยใช้ชื่อว่า "Ganbare! Robocon VS Moero! Robocon"
15 ค่ำ เดือน 11
15 ค่ำ เดือน 11 เป็นภาพยนตร์ไทย ที่ออกฉายเมื่อ11 ตุลาคม พ.ศ. 2545 เป็นผลงานกำกับเรื่องแรกของ จิระ มะลิกุล เป็นภาพยนตร์ที่สร้างมาจากความเชื่อ ของชาวท้องถิ่นในแถบอีสาน เกี่ยวกับปรากฏการณ์บั้งไฟพญานาค ซึ่งเป็นการเรียกขานลูกไฟประหลาดสีชมพูจำนวนมาก ที่พวยพุ่งขึ้นจากลำน้ำโขง ในคืนวันออกพรรษา ซึ่งตรงกับวันขึ้น 15 ค่ำ เดือน 11 ของทุกปี โดยลูกไฟนั้นไม่มีกลิ่น ไม่มีเสียง พุ่งขึ้นสูงประมาณ 20-30 เมตร แล้วก็หายไป โดยไม่มีการโค้งลงมา เช่นเดียวกับไฟที่เกิดจากพลุทั่วไป และเกิดขึ้นเป็นจำนวนไม่แน่นอน ในท้องที่อำเภอโพนพิสัย จังหวัดหนองคาย
15 ค่ำ เดือน 11 เป็นภาพยนตร์อื้อฉาวแห่งปี พ.ศ. 2545 เพราะถูกชาวหนองคายบางส่วนประท้วงเรียกร้องไม่ให้ฉาย หาว่ามีการบิดเบือนเนื้อเรื่องเกี่ยวกับบั้งไฟพญานาค ปรากฏการณ์ประหลาดที่มีลูกไฟผุดขึ้นจากลำน้ำโขงที่จังหวัดหนองคายในช่วงเทศกาลวันออกพรรษา มีความเชื่อแต่โบราณว่าพญานาค ซึ่งเป็นสัตว์ในนิยายปรัมปรา เป็นผู้จุดบั้งไฟเพื่อบูชาพระพุทธเจ้า ภาพยนตร์แสดงให้เห็นนักวิจัยที่ออกค้นหาสาเหตุ พบเงื่อนงำมากมาย อาทิ พยานที่เคยพบหรือร่องรอยการเลื้อย แต่ที่สุดก็ว่าระบุว่าเป็นปรากฏการณ์ธรรมชาติ ภาพยนตร์สื่อให้เห็นว่าบั้งไฟพญานาคเกิดจากฝีมือพระภิกษุ ซึ่งจำวัดอยู่ในวัดในฝั่งประเทศลาว โดยมอบหมายให้เด็กที่อาศัยอยู่ในวัดตั้งแต่เล็ก เป็นคนดำน้ำลงไปจุดพลุ โดยทำสืบทอดมาแต่โบราณเพื่อให้คนหันมาศรัทธาในพระพุทธศาสนา หลังจากมีโอกาสไปร่ำเรียนวิชาวิทยาศาสตร์ทางการกีฬาในกรุงเทพฯ ทำให้เด็กวัดไม่อยากกิจกรรมซึ่งตนเองคิดว่าหลอกลวงประชาชนอีกต่อไป ในปีสุดท้ายจึงปฏิเสธที่จะทำอีก สุดท้ายหลวงพ่อตัดสินใจทำด้วยตนเอง และถึงแก่มรณภาพในเวลาต่อมา และตอนจบของภาพยนตร์ซึ้งกินใจจนคนดูอาจคาดไม่ถึง และข้ออ้างของผู้กำกับ จิระ มะลิกุล ที่เรียกร้องให้ชาวหนองคายที่ประท้วงภาพยนตร์เรื่องนี้ ดูให้จบเรื่องก่อน
ภาพยนตร์ทำรายได้ 55 ล้านบาท
เรื่องราวของบั้งไฟพญานาค มหัศจรรย์แห่งลุ่มแม่น้ำโขง ที่เกิดขึ้นกับชีวิตคนไทยในอำเภอโพนพิสัย จังหวัดหนองคาย ที่อยู่ห่างไกลจากกรุงเทพไปกว่าแปดชั่วโมง แต่ที่แห่งนี้ กลับมีสิ่งเร้นลับมหัศจรรย์ ที่เกิดขึ้นตรงกันทุกปี ในคืนวันออกพรรษา บั้งไฟพญานาค ปรากฏการณ์ที่เกิดขึ้นนี้ กลายเป็นเรื่องที่โด่งดังไปทั่วโลก และยังไม่สามารถที่จะพิสูจน์ได้ว่า บั้งไฟพญานาค เกิดขึ้นจากน้ำมือของมนุษย์หรือเกิดขึ้นเองตามธรรมชาติ หรือเป็นพุทธบูชาของพญานาค จริงตามความเชื่อ และ ศรัทธาของชาวอีสาน ยังคงเป็นปริศนาที่ท้าทาย และรอคอยการพิสูจน์มาจนทุกวันนี้
กลุ่มพระทางฝั่งประเทศลาวที่ร่วมกันสร้างปฏิบัติการ "บั้งไฟพญานาค" ขึ้นมาด้วยจุดประสงค์ที่คงเรียกได้ว่า " เป็นความผิดโดยสุจริต" เพื่อคงไว้ซึ่งศรัทธาในพุทธศาสนา และเมื่อ คาน เด็กหนุ่มที่ หลวงพ่อโล่ ชุบเลี้ยงมาแต่เล็กแต่น้อย เกิดปฏิเสธที่จะร่วมวงในปฏิบัติการในปีนี้ด้วยเหตุผลที่ว่าโลกที่แท้จริงภายนอกนั้น วิวัฒนาการมันก้าวไกลเกินกว่าที่จะมานั่งหลอกคนแบบนี้ได้ แต่โลกใบที่ คาน บอก มันเป็นคนละโลกกับโลกของหลวงพ่อ โลกที่ความศรัทธายังคงเป็นปัจจัยหล่อเลี้ยงให้ทุกชีวิตดำเนินต่อไป ความขัดแย้งที่เกิดขึ้นมิได้หยุดอยู่แค่ความคิดของคนต่างฝ่ายที่คิดเห็นไม่เหมือนกัน แต่มันยังลามไปถึงความขัดแย้งระหว่างขอบเขตของการทำสิ่งที่เชื่อว่าเป็นการทำความดีและการหลอกลวง
เทรา แพทริก
เทรา แพทริก (; 25 กรกฎาคม พ.ศ. 2519 - ) เป็นนักแสดงหนังโป๊ชาวอเมริกัน มีชื่อจริงว่า ลินดา แอนน์ ฮอปกินส์ () เกิดที่เมืองเกรตฟอลส์ รัฐมอนแทนา สหรัฐอเมริกา เป็นลูกครึ่งที่เกิดจากมารดาชาวไทย ต่อมาบิดามารดาแยกทางกัน เธอจึงอาศัยอยู่กับบิดา และเติบโตที่ซานฟรานซิสโก
ไลล่า เล
ไลล่า เล (4 มกราคม พ.ศ. 2526 - ) เป็นนักแสดงหนังโป๊ชาวอเมริกัน เกิดและเติบโตที่เมืองลองบีช รัฐแคลิฟอร์เนีย สหรัฐอเมริกา เป็นลูกครึ่งที่เกิดจากมารดาชาวไทย
เมื่อเดือนตุลาคม พ.ศ. 2550 เธอประกาศไว้ในเว็บไซต์ส่วนตัวว่า ต่อไปนี้เธอจะออกจากวงการ และไม่เกี่ยวข้องกับหนังโป๊อีกต่อไป
ธงฉาน (ไทย)
ธงฉานของกองทัพเรือไทย เป็นธงที่ใช้ชักที่หัวเรือรบและเรือหลวง และสำหรับใช้เป็นธงประจำกองทหารสำหรับหน่วยทหารที่ยังไม่ได้รับพระราชทานธงชัยเฉลิมพล ในเวลายกพลขึ้นบก มีลักษณะตามที่ระบุในพระราชบัญญัติธง พ.ศ. 2522 ว่า ""ธงฉาน มีลักษณะเช่นเดียวกับ ธงชาติ แต่ตรงกลางของผืนธง มีรูปจักรแปดแฉก แฉกของจักร เวียนไปทางซ้าย และมีสมอสอดวงจักร ภายใต้พระมหามงกุฎ รูปเหล่านี้เป็นสีเหลือง""
ธงฉานของไทยเริ่มมีใช้ขึ้นครั้งแรกในรัชสมัยรัชกาลที่ 4 ในระยะเดียวกันกับการกำหนดให้ใช้ธงช้างเผือกพื้นแดงเป็นธงชาติสยาม โดยทรงพระกรุณาโปรดเกล้าฯ ให้ใช้ธงรูปช้างเผือกหันหน้าเข้าเสาพื้นสีขาบชักไว้ที่หัวเรือหลวง เพื่อให้สามารถแยกแยะความแตกต่างของเรือค้าขายของเอกชนสยามกับเรือหลวงได้ชัดเจน และพระราชทานนามธงนี้ว่า "ธงเกตุ"
เมื่อมีการจัดระเบียบธงในสมัยรัชกาลที่ 5 ครั้งแรก โดยการประกาศใช้พระราชบัญญัติว่าด้วยแบบอย่างธงสยาม ร.ศ. 110 (พ.ศ. 2434) จึงทรงพระกรุณาโปรดเกล้าฯ กำหนดให้ใช้ธงช้างเผือกทรงเครื่องยืนแท่นบนพื้นสีขาบเป็นธงฉานแทนธงเดิม (แต่ยังคงเรียกชื่อธงว่า ธงเกตุ) และใช้เป็นธงสำหรับหมายยศของนายทหารเรือชั้นนายพล โดยกำหนดจากตำแหน่งเสาเรือที่ชักธงฉานเป็นหลัก ดังนี้ต่อมาได้มีการปรับปรุงการใช้ธงเกตุหลายครั้ง โดยในปี พ.ศ. 2440 ได้มีการเปลี่ยนชื่อธงเกตุเป็น "ธงฉาน" และกำหนดขอบเขตการใช้ธงให้ชัดเจนขึ้นว่า ธงนี้ใช้สำหรับชักขึ้นที่หน้าเรือหลวงทั้งปวง และยังคงใช้เป็นธงหมายยศนายพลเรือเอก โดยชักธงขึ้นที่เสาใหญ่ ส่วนธงหมายยศชั้นอื่น ๆ นั้น ได้กำหนดให้มีลักษณะต่างกันออกไปจากธงฉานเดิม โดยธงนายพลเรือโทจะมีจักรเพิ่มที่หน้ารูปช้างในธงฉาน 1 จักร ถ้าเป็นธงนายพลเรือตรีก็เพิ่มรูปจักรขึ้นเป็น 2 จักร ส่วนธงนายพลเรือจัตวานั้นใช้ธงฉานตัดชายเป็นรูปหางนกแซงแซวแทน ต่อมาก็ได้ปรับปรุงขอบเขตของการใช้ธงอีกครั้งใน พ.ศ. 2453 สมัยรัชกาลที่ 6 โดยมีข้อกำหนดเพิ่มเติมว่า ถ้าชักธงนี้ขึ้นที่ปลายพรวนเสาหน้าเรือลำใด เป็นเครื่องหมายว่าเรือลำนั้นเป็นเรือยามประจำอ่าว และใช้ธงนี้เป็นธงประจำกองทหารในเวลายกพลขึ้นบก
พ.ศ. 2460 ได้มีการเปลี่ยนแปลงธงชาติสยามมาเป็นธงไตรรงค์ ธงฉานจึงได้เปลี่ยนลักษณะจากเดิมมาเป็นแบบที่ใช้อยู่ในปัจจุบัน คือ พื้นธงเป็นธงชาติ (ธงไตรรงค์) แต่ตรงกลางมีรูปสมอสอดวงจักรและมีพระมหามงกุฎอยู่เบื้องบน และใช้สีเหลืองเป็นสีประจำรูปนั้น ความหมายในการใช้ธงยังคงเหมือนเดิม ส่วนธงฉานรูปแบบเดิมนั้นก็ยังคงใช้ต่อไปในฐานะธงหมายยศนายทหารเรือจนถึง พ.ศ. 2479
ภายหลังได้มีการกำหนดความหมายในการใช้ธงเพิ่มขึ้นอีกข้อหนึ่ง ตามพระราชบัญญัติธง พ.ศ. 2479 ว่า ถ้าชักขึ้นที่เสากาฟฟ์ของเรือลำใด เป็นเครื่องหมายว่าในเรือลำนั้นเป็นที่ตั้งของศาลทหาร ซึ่งดำเนินการพิจารณาคดีอยู่ ซึ่งได้ใช้มาจนถึง พ.ศ. 2522 จึงลดความหมายของการใช้ธงลงมาตามพระราชบัญญัติธงฉบับปัจจุบันเหลือเพียง ใช้เป็นธงหมายเรือพระที่นั่ง และเรือหลวง หรือ เป็นธงสำหรับหน่วยทหารเรือที่ยกพลขึ้นบก ซึ่งหน่วยทหารนั้น ไม่ได้รับพระราชทานธงไชยเฉลิมพล
ลูซี่ ไท
ลูซี่ ไท (13 พฤศจิกายน พ.ศ. 2527 - ) เป็นนักแสดงหนังโป๊ชาวอเมริกัน เกิดที่ประเทศสิงคโปร์ และเติบโตที่ สหรัฐอเมริกา เป็นลูกครึ่งไทย-กัมพูชา เธอมีน้องสาวชื่อ ไนล่า ไท ซึ่งเป็นนักแสดงหนังโป๊เช่นกัน
ข้าวหลามดง
ข้าวหลามดง () ชื่ออื่น จำปีหิน (ชุมพร) นมงัว (ปราจีนบุรี) เป็นไม้ตระกูลเดียวกับกระดังงา เป็นไม้ต้นขนาดเล็ก สูง 3-7 เมตร ทรงพุ่มโปร่ง เปลือกต้นสีเทาอมดำ เนื้อไม้เหนียว ปลูกเป็นไม้ดอกไม้ประดับ ใช้เป็นสมุนไพรหลังคลอดบุตร ทางภาคอีสานแก่นต้นเป็นส่วนผสมของยารักษาโรคซางในเด็ก
ใบ เป็นใบเดี่ยว เรียงสลับสองข้างกิ่ง แผ่นใบรูปขอบขนาน กว้าง 3-4 ซม. ยาว 10-16 ซม. ปลายใบเรียวแหลม โคนใบรูปลิ่ม ผิวใบด้านบนสีเขียวกว่าผิวใบด้านล่าง ก้านใบยาวราว 0.8 ซม. ดอก เป็นดอกเดี่ยวออกที่ซอกใบตามลำต้นหรือกิ่ง 1-3 ดอก กลีบเลี้ยงมีขนาดเล็ก 3 กลีบ สีเขียวแผ่กางออก กลีบดอกมี 6 กลีบ เรียงเป็น 2 ชั้นๆ ละ 3 กลีบ ชั้นนอกรูปไข่ กว้าง 2.5-3 ซม. ยาว 4-5 ซม.ชั้นในยาว 1 เซนติเมตรประกบกันเป็นรูปสามเหลี่ยม กลีบดอกชั้นนอกอวบหนารูปหอก กว้าง 2.5-3 เซนติเมตร ยาว 4-5 เซนติเมตร ก้านดอกยาวประมาณ 1 ซม ดอกอ่อนสีเขียว เมื่อบานเปลี่ยนเป็นสีเหลืองหรือชมพูกางออก จากกัน เมื่อบานมีขนาดเส้นผ่าศูนย์กลางของดอก 3-3.5 เซนติเมตร ส่งกลิ่นหอมเย็น ดอกบาน 2-3 วัน แล้วจึงโรย มีอีกพันธุ์หนึ่งที่ดอกบาน แล้วเปลี่ยนจากสีเขียวอมเหลืองเป็นสีส้มแดงแล้วจึงโรย ซึ่งเป็นพันธุ์ที่หายากมากกว่า ออกดอกทยอยตลอดปี ดอกส่งกลิ่นหอมเย็นตลอดวัน ผล ออกเป็นกลุ่ม กลุ่มละ 6-12 ผล แต่ละผลรูปรี ยาว 2-3 ซม. ไม่มีก้านผล ผลแก่สีเขียวอมเหลือง มี 2-5 เมล็ด
ขยายพันธุ์ ด้วยการเพาะเมล็ด เจริญเติบโตได้ดีในที่ร่ม และมีแสงแดดรำไร ปลูกในกระถางควรใช้วิธีการทาบกิ่ง ส่วนวิธี การตอนพบว่าออกรากได้ยากมาก
ลูคัส เกรบีล
ลูคัส สเตเฟน เกรบีล (เกิด 23 พฤศจิกายน, พ.ศ. 2527) เป็นนักแสดงและนักร้องชาวอเมริกัน. ลูคัสได้รับบทภาพยนตร์โทรทัศน์เรื่องไฮสคูลมิวสิกเคิลเป็นไรอาน เอวานส์.
เปศวาร์
เปศวาร์ () เป็นเมืองทางตะวันออกเฉียงเหนือของประเทศปากีสถาน มีพิพิธภัณฑ์ แหล่งโบราณคดีทางพุทธศาสนา ชื่อเดิมคือเมืองปุรุษปุระ เคยเป็นที่ทำการสังคายนาพระไตรปิฏกในสมัย พระเจ้ากนิษกะ ราชวงศ์กุษาณะ
เทศบาลตำบลแม่สาย
เทศบาลตำบลแม่สาย เป็นเทศบาลที่อยู่ใน ตำบลแม่สาย อำเภอแม่สาย จังหวัดเชียงราย เป็นเทศบาลที่อยู่เหนือสุดของประเทศไทย และตั้งอยู่ปลายสุดของถนนพหลโยธิน
เดิมเทศบาลตำบลแม่สายมีฐานะเป็นสุขาภิบาลแม่สาย เมื่อวันที่ 14 พฤษภาคม พ.ศ. 2499 ต่อมาเมื่อวันที่ 28 พฤษภาคม พ.ศ. 2536 สุขาภิบาลแม่สายได้มีพระราชกฤษฎีกาเปลี่ยนแปลงเขตพื้นที่การปกครองของสุขาภิบาลแม่สายใหม่ ได้ขยายอาณาบริเวณของเขตสุขาภิบาลเป็น 5.13 ตารางกิโลเมตร ต่อมาได้รับการเปลี่ยนแปลงฐานะจากสุขาภิบาลเป็นเทศบาลตำบลแม่สาย เมื่อวันที่ 25 พฤษภาคม พ.ศ. 2542 มีพื้นที่ครอบคลุม หมู่ 1 หมู่ 2 หมู่ 3 หมู่ 10 ตำบลเวียงพางคำ และ หมู่ 2 หมู่ 6 หมู่ 7 หมู่ 8 หมู่ 10
เทศบาลตำบลแม่สายเป็นเทศบาลที่ตั้งอยู่ใน อำเภอแม่สาย จังหวัดเชียงราย มีอาณาเขตติดต่อดังต่อไปนี้
ครอบคลุมบางส่วนของ 2 ตำบล คือ ตำบลแม่สาย และตำบลเวียงพางคำ จำนวน 9 หมู่บ้าน ได้แก่
ชุมชนในเทศบาลตำบลแม่สาย ประกอบด้วย 10 ชุมชน ได้แก่
จำนวนประชากรในเขตเทศบาลตำบลแม่สายมี 28,250 คน และ จำนวนหลังคาเรือน 13,307 หลังคาเรือน
เทศบาลตำบลแม่สายมีแหล่งท่องเที่ยวที่น่าสนใจและขึ้นชื่อมากมาย เช่น ตลาดการค้าชายแดนไทย-เมียนม่าร์ วัดพระธาตุดอยตุง วัดพระธาตุดอยเวา วนอุทยานถ้ำหลวง-ขุนน้ำนางนอน ถ้ำที่คาดว่ายาวที่สุดของไทย ถ้ำปุ่ม ถ้ำปลา ถ้ำเสาหินพญานาค วัดถ้ำผาจม
แซค แอฟรอน
แซคคารี เดวิด อเล็กซานเดอร์ "แซค" เอฟรอน () เกิด 18 ตุลาคม พ.ศ. 2530 เป็น นักแสดงและนักร้องชาวอเมริกัน มีชื่อเสียงจากการรับบทเป็นทรอย บอลตันในภาพยนตร์ของดิสนีย์เรื่องไฮสคูลมิวสิกเคิล หรือ ชื่อไทย "มือถือไมค์ หัวใจปิ๊งรัก" และ ซีรีส์ของ WB เรื่อง Summerland
= ประวัติ =
แซค เกิดใน San Luis Obispo, California และต่อมาย้ายไปอยู่ที่ อาร์โรโยแกรนด์, California พ่อเขาชื่อ เดวิด เอฟรอน มีอาชีพเป็น วิศวกรไฟฟ้าที่สถานีไฟฟ้า และ แม่ของเขา ชื่อ สตาร์ล่า บาสเก็ตต์ เคยมีอาชีพเป็นอดีตเลขานุกรที่โรงไฟฟ้า ที่เดียวกับพ่อของเขา แซคมีน้องชาย 1 คน ชื่อ ดีแลน แซคเกิดในครอบครัวชนชั้นกลาง และ นามสกุลของแซคคือ " เอฟรอน "ในภาษาฮิบรู หมายถึง ความสนุกสนาน(ปู่ของเขาเป็นชาวยิว)
แซค มีสุนัข 2 ตัว, พันธุ์ Australian shepherd ชื่อดรีมเมอร์กับพัปปี้, และมีแมววิเชียรมาศชื่อไซมอน.
แซค จบการศึกษาจาก โรงเรียนมัธยมอาร์โรโยแกรนด์ ในปี 2006 และได้รับการยอมรับแล้วใน University of Southern California แต่ได้รอการตัดบัญชีลงทะเบียนเรียนของเขาที่จะทำงานในโครงการภาพยนตร์ นอกจากนี้เขายังได้เข้าร่วม แปซิฟิกวิทยาลัยศิลปะการแสดง วิทยาลัยชุมชนที่ตั้งอยู่ใน ซานตามาเรีย, แคลิฟอร์เนีย
สุรชัย สมบัติเจริญ
สุรชัย สมบัติเจริญ (25 สิงหาคม พ.ศ. 2499 - ) นักร้องเพลงลูกทุ่งและนักแสดงชาวไทย เป็นบุตรชายคนที่สามของสุรพล สมบัติเจริญ
สุรชัย สมบัติเจริญ มีชื่อเล่นว่า "แอ๊ด" เกิดที่จังหวัดสุพรรณบุรี เติบโตที่ธนบุรีที่บ้านย่านคลองสาน วงเวียนใหญ่ จบไฮสกูลจากประเทศอังกฤษ และอนุปริญญาด้านดนตรีสากล สถาบันราชภัฏจันทรเกษม ปริญญาตรี คณะวิทยาการจัดการ ภาควิชาบริหารธุรกิจ สาขาการบริหารทรัพยากรมนุษย์ ปริญญาโท คณะรัฐศาสตร์ สาขาวิชารัฐประศาสนศาสตร์ มหาวิทยาลัยกรุงเทพธนบุรี ปริญญาโทใบที่2 คณะบริหารการศึกษา มหาวิทยาลัยนอร์ทกรุงเทพ เริ่มเข้าสู่วงการตั้งแต่ปี พ.ศ. 2522 โดย เจนภพ จบกระบวนวรรณ โดยร้องเพลงลูกทุ่ง แสดงภาพยนตร์ และละครโทรทัศน์ มีผลงานแสดงภาพยนตร์เรื่อง โก๋บ้านนอก กี๋บางกอก (2521), ทายาทลูกทุ่ง (2523), เพลงรักก้องโลก (2526), ขอโทษที ที่รัก (2527) และ บอดี้การ์ดหน้าเหลี่ยม 2 (2550) ส่วนละครโทรทัศน์ ได้แก่ ละครชีวประวัติเรื่อง สุรพล(คนจริง) สมบัติเจริญ (2541) โดยรับบทเป็นคุณพ่อของตัวเอง, หัวใจไกลปืนเที่ยง (2545), หมอลำซัมเมอร์ (2546) และ เคยแสดงใน Guest หม่ำ On Stage Show ณ ธันเดอร์โดม เมืองทองธานี (2552) ฯลฯ
สุรชัย มีผลงานเพลงที่เป็นที่นิยม เช่น สาวเอวต่ำลำซิ่ง, ฝนตกรถติด, เทพธิดาเทวี, สาวมอญคนสวย และเพลงที่เป็นรู้จักอย่างกว้างขวาง นอกวงการเพลงลูกทุ่ง คือเพลง ""ไอ้หนุ่มผมยาว"" ของดนู ฮันตระกูล เมื่อ พ.ศ. 2537 มีเพลงร้องแก้ ชื่อ "จดหมายจากเพียงจันทร์" ขับร้องโดย ฉัตรศรินทร์ อินทรโยธา เมื่อ พ.ศ. 2539 
สุรชัย สมบัติเจริญ สมรสกับ นางอัฐพรพิมพ์ สมบัติเจริญ มีบุตร 4 คน คือ สุรบดินทร์ สมบัติเจริญ (ร็อกกี้) นักจัดรายการวิทยุ และ นักแสดง, สิตาภา สมบัติเจริญ (แพตตี้), ชินาภา สมบัติเจริญ (พีช) และ กมลชนก สมบัติเจริญ (ดิ๊ง)
และสุรชัยมีน้องชายคนหนึ่งซึ่งเป็นนักร้องลูกทุ่งเช่นกัน คือ สุรชาติ สมบัติเจริญ (อุ้ม)
ในการเลือกตั้ง พ.ศ. 2550 สุรชัย สมบัติเจริญ ลงสมัครรับเลือกตั้งในนามพรรคมัชฌิมาธิปไตย ในเขต 9 กรุงเทพมหานคร ซึ่งประกอบด้วยเขตบางกอกใหญ่ เขตธนบุรี เขตคลองสาน และเขตราษฎร์บูรณะ
ปัจจุบัน สุรชัยไม่ค่อยมีอัลบั้มเพลงออกมาอีก แต่รับงานแสดงละคร และจัดรายการวิทยุ ผลงานแสดงในระยะหลัง ๆ เช่น ละครโทรทัศน์และภาพยนตร์ โดยมักรับบทเป็นพ่อของพระเอกหรือนางเอกหรือไม่ก็ตัวร้าย นอกจากนี้สุรชัยได้เป็นศิลปินรับเชิญให้กับเพลง Beautiful (สวย) ของ ฟักกลิ้ง ฮีโร่ ในปี พ.ศ. 2556 อีกด้วย และ ปัจจุบันก็มีเพลงใหม่ออกมา "หัวใจผมกว้าง" และ "ผมบางไม่จางรัก"
กลางเดือนกุมภาพันธ์ 2559 สุรชัย สมบัติเจริญได้ผ่าตัดเปลี่ยนใบหน้าให้ดูหนุ่มขึ้นด้วยวิธีการที่เรียกว่า เฟซ ออฟ โดยเป็นการผ่าตัดตั้งแต่บริเวณทั้งใบหน้า ตา คิ้ว คาง คอ ไปจนถึงศัลยกรรมกล้ามเนื้อให้ตึง สุรชัย ยังเผยตัดสินใจที่จะทำตั้งแต่อายุ 50 และเมื่อ เมษายน พ.ศ. 2560 ได้ตั้งวงดนตรีขึ้น "รำวงลูกทุ่งขวัญใจ สุรชัย สมบัติเจริญ" โดยมี น้องดิ๊ง กมลชนก สมบัติเจริญ เป็นนักร้องหญิงคู่ สืบทอดทายาทสมบัติเจริญ รุ่นต่อไป
ประกอบ จิรกิติ
ดร.ประกอบ จิรกิติ (7 พฤศจิกายน พ.ศ. 2496 - ) สมาชิกสภาผู้แทนราษฎร สังกัดพรรคประชาธิปัตย์ อดีตรองผู้ว่าราชการกรุงเทพมหานครในสมัยของ ม.ร.ว.สุขุมพันธุ์ บริพัตร เกิดวันที่ 7 พฤศจิกายน พ.ศ. 2496 ที่เขตปทุมวัน กรุงเทพมหานคร เป็นบุตรของนายประสิทธิ และนางอิงอร จิรกิติ สมรสกับ นางวรรณา จิรกิติ (สกุลเดิม เบญจรงคกุล) น้องสาวของ นายบุญชัย เบญจรงคกุล อดีตผู้บริหารกลุ่มยูคอมและดีแทค และเป็นพี่สาวนายสมชาย เบญจรงคกุล อดีตรัฐมนตรีช่วยว่าการกระทรวงสาธารณสุข ในรัฐบาลพลเอกชวลิต ยงใจยุทธ
ดร.ประกอบ จิรกิติ เคยทำงานด้านวิชาการเป็นอาจารย์ สถาบันบัณฑิตพัฒนบริหารศาสตร์ (นิด้า) มีผลงานจนได้ดำรงตำแหน่งรองอธิการบดีฝ่ายวิชาการ ก่อนจะเข้าเป็นผู้บริหารบริษัทหลายแห่งในเครือยูคอม ที่เป็นหนึ่งในธุรกิจสื่อสารยักษ์ใหญ่ของไทย กระทั่งได้ขึ้นดำรงตำแหน่ง รองกรรมการผู้จัดการใหญ่ บริษัท ยูไนเต็ด คอมมูนิเกชั่น อินดัสตรี จำกัด (มหาชน) หรือ ยูคอม และต่อมาเป็น กรรมการผู้จัดการบริษัท เลิร์นทูเกเธอร์ จำกัด ธุรกิจการเรียนการสอนแบบออนไลน์ (e-Learning) ในเครือยูคอม ซึ่งเท่ากับได้ทำงานในสายงานการศึกษาอีกครั้ง
ดร.ประกอบ จิรกิติ เคยเข้าสู่วงการเมือง โดยลงสมัครรับเลือกตั้ง สมาชิกสภาผู้แทนราษฎร กรุงเทพมหานคร เขต 10 ในสังกัดพรรคประชาธิปัตย์ เมื่อปี พ.ศ. 2539 และชนะการเลือกตั้ง ต่อมาในปี พ.ศ. 2544 ลงสมัครรับเลือกตั้งอีก แต่ได้คะแนนเป็นอันดับ 2 ไม่ได้รับเลือกตั้งโดยแพ้อันดับ 1 เพียง 5 พันกว่าคะแนน และในปี พ.ศ. 2548 ดร.ประกอบลงสมัครรับเลือกตั้งเป็น ส.ส. บัญชีรายชื่อ พรรคประชาธิปัตย์ ลำดับที่ 39 แต่พรรคได้รับคะแนน ส.ส.บัญชีรายชื่อเพียง 26 ลำดับแรก เนื่องจากกระแสไทยรักไทยฟีเวอร์ในช่วงนั้น
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ดร.ประกอบ จิรกิติ ลงสมัครรับเลือกตั้งอีกครั้งเป็น ส.ส. แบบสัดส่วน กลุ่ม 6 ในสังกัด พรรคประชาธิปัตย์ เช่นเดิม และได้รับการเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส.อีกสมัย
เศษส่วน
ในทางคณิตศาสตร์ เศษส่วน คือความสัมพันธ์ตามสัดส่วนระหว่างชิ้นส่วนของวัตถุหนึ่งเมื่อเทียบกับวัตถุทั้งหมด เศษส่วนประกอบด้วยตัวเศษ (numerator) หมายถึงจำนวนชิ้นส่วนของวัตถุที่มี และตัวส่วน (denominator) หมายถึงจำนวนชิ้นส่วนทั้งหมดของวัตถุนั้น ตัวอย่างเช่น อ่านว่า เศษสามส่วนสี่ หรือ สามในสี่ หมายความว่า วัตถุสามชิ้นส่วนจากวัตถุทั้งหมดที่แบ่งออกเป็นสี่ส่วนเท่าๆ กัน นอกจากนั้น การแบ่งวัตถุสิ่งหนึ่งออกเป็นศูนย์ส่วนเท่า ๆ กันนั้นเป็นไปไม่ได้ ดังนั้น 0 จึงไม่สามารถเป็นตัวส่วนของเศษส่วนได้ (ดูเพิ่มที่ การหารด้วยศูนย์)
เศษส่วนเป็นตัวอย่างชนิดหนึ่งของอัตราส่วน ซึ่งเศษส่วนแสดงความสัมพันธ์ระหว่างชิ้นส่วนย่อยต่อชิ้นส่วนทั้งหมด ในขณะที่อัตราส่วนพิจารณาจากปริมาณของสองวัตถุที่แตกต่างกัน (ดังนั้น อาจไม่เท่ากับ 3 : 4) และเศษส่วนนั้นอาจเรียกได้ว่าเป็นผลหาร (quotient) ของจำนวน ซึ่งปริมาณที่แท้จริงสามารถคำนวณได้จากการหารตัวเศษด้วยตัวส่วน ตัวอย่างเช่น คือการหารสามด้วยสี่ ได้ปริมาณเท่ากับ 0.75 ในทศนิยม หรือ 75% ในอัตราร้อยละ
การเขียนเศษส่วน ให้เขียนแยกออกจากกันด้วยเครื่องหมายทับหรือ "ซอลิดัส" (solidus) แล้ววางตัวเศษกับตัวส่วนในแนวเฉียง เช่น ¾ หรือคั่นด้วยเส้นแบ่งตามแนวนอนเรียกว่า "วิงคิวลัม" (vinculum) เช่น ในบางกรณีอาจพบเศษส่วนที่ไม่มีเครื่องหมายคั่น อาทิ บนป้ายจราจรในบางประเทศ
เศษส่วนสามัญ (vulgar/common fraction) คือจำนวนตรรกยะที่สามารถเขียนอยู่ในรูป "a"/"b" หรือ โดยที่ "a" และ "b" ซึ่งเรียกว่า "ตัวเศษ" และ "ตัวส่วน" ตามลำดับ เป็นจำนวนเต็มทั้งคู่ ตัวเศษแสดงแทนจำนวนของส่วนแบ่ง และตัวส่วนซึ่งไม่เท่ากับศูนย์แสดงแทนการแบ่งส่วนจากทั้งมวล เช่น ,
เจ้าหลวงเมืองล้า
เจ้าหลวงเมืองล้า เป็นเจ้าเมืองที่ปกครองเมืองล้าในสิบสองปันนา เป็นนักรบที่เก่งกล้าสามารถและเป็นแม่ทัพนายกองของชาวไทลื้อเมืองล้าทั้งมวล และท่านได้สิ้นชีพพิตักษัยในดินแดนสิบสองปันนา
ปัจจุบันชาวไทลื้อจัดประเพณีบวงสรวงดวงวิญญาณเจ้าหลวงเมืองล้า อำเภอท่าวังผา จังหวัดน่าน ทุก 3 ปี เรียกว่า "สามปี๋สี่ฮวงข้าว"
พระเจ้าสุริยพงษ์ผริตเดช
มหาอำมาตย์เอก พระเจ้าสุริยพงษ์ผริตเดช เป็นเจ้าผู้ครองนครน่านองค์ที่ 63 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ทรงสืบเชื้อสายมาจากพญาหลวงติ๋นมหาวงศ์ และได้รับพระราชทานนามสกุล ณ น่าน พระเจ้าสุริยพงศ์ผริตเดช มีพระนามอย่างลำลองตามที่ชาวเมืองน่านเรียกว่า พระเจ้าน่าน
พระเจ้าสุริยพงษ์ผริตเดชมีพระนามเดิมว่า "เจ้าสุริยะ ณ น่าน" ประสูติเมื่อวันที่ 2 กุมภาพันธ์ พ.ศ. 2374 เป็นราชโอรสในเจ้าอนันตวรฤทธิเดช เจ้าผู้ครองนครน่านกับแม่เจ้าสุนันทา
ในปี พ.ศ. 2398 และทรงได้รับพระราชทานสัญญาบัตรเป็น"พระยาราชวงษ์" ต่อมา พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้เป็น"เจ้าอุปราชนครน่าน" และวันที่ 14 มิถุนายน พ.ศ. 2448 โปรดให้ส่งสัญญาบัตรไปพระราชทานตั้งเป็น"นายพันโท"ในกรมทหารบก เมื่อราชบิดาถึงแก่พิราลัย จึงได้รับพระราชทานสัญญาบัตรเป็นเจ้านครน่านในปี พ.ศ. 2436 มีราชทินนามว่า"เจ้าสุริยพงษ์ผริตเดช"
เมื่อวันที่ 18 พฤศจิกายน พ.ศ. 2446 พระบาทสมเด็จพระจุลจอมเกล้าเจ้าอยูหัวโปรดเกล้าฯ ให้สถาปนาเลื่อนยศฐานันดรศักดิ์ขึ้นเป็นพระเจ้านครเมืองน่าน มีนามตามจารึกสุพรรณบัฎว่า "พระเจ้าสุริยพงษ์ผริตเดช กุลเชษฐมหันต์ ไชยนันทบุระมหาราชวงษาธิบดี สุจริตจารีราชานุภาวรักษ์ วิบูลยศักดิกิตติไพศาล ภูบาลบพิตร์ สถิตย์ ณ นันทราชวงษ์ พระเจ้านครเมืองน่าน" นับเป็นพระเจ้านครน่านองค์แรกและองค์เดียวในประวัติศาสตร์น่าน นอกจากนี้พระองค์ยังได้รับพระราชทานมหามงกุฎจากพระบาทสมเด็จพระจุลจอมเกล้าเจ้าอยู่หัว เป็นเจ้าประเทศราชพระองค์เดียวที่ได้รับพระราชทานเกียรติยศนี้
พระเจ้าสุริยพงษ์ผริตเดช ถึงแก่พิราลัยด้วยโรคชรา ในวันที่ 5 เมษายน พ.ศ. 2461 เวลา 4.00 น. ณ หอคำ (พิพิธภัณฑสถานแห่งชาติน่าน) สิริอายุได้ 87 ปีพระเจ้าสุริยพงษ์ผริตเดชฯ มีราชโอรสและราชธิดา รวม 41 พระองค์ อยู่ในสกุล ณ น่าน ได้แก่
(สมัยนั้นเรียกว่า"มหาสุราภรณ์")
เจ้าเจตบุตรพรหมมินทร์
เจ้าเจตบุตรพรหมมินทร์ เจ้าเมืองน่านตั้งแต่ปี พ.ศ. 2139 ต่อจากพระญาหน่อคำเสถียรไชยสงครามพระบิดา
พ.ศ. 2140 น่าน เริ่มแข็งเมืองต่อพม่า เจ้าฟ้าสารวดี (มังนรธาช่อ - พระราชโอรสในพระเจ้าบุเรงนอง)กษัตริย์พม่าครองเมืองเชียงใหม่ยกทัพมาปราบปรามได้ต่อสู้กันที่ปากงาว เจ้าเจตบุตรพรหมมินทร์สู้ไม่ได้จึงหนีไปเมืองล้านช้าง (หลวงพระบาง) เจ้าฟ้าสารวดีจึงแต่งตั้งให้พญาแขก ซึ่งเป็นขุนนางเมืองน่านเป็นผู้รักษาเมืองน่านระหว่าง พ.ศ. 2140 - 2143 ต่อมาเจ้าเจตบุตรพรหมมินทร์ยกกำลังมายึดเมืองน่านคืนได้และครองเมืองน่านต่อมาอีกสี่ปี (พ.ศ. 2143 - 2146) ถูกเจ้าฟ้าสารวดียกทัพมาตีอีกเจ้าศรีสองเมืองอนุชาเอาใจออกห่างเปิดประตูเมืองให้พม่า พม่าเข้าเมืองได้จับเจ้าเจตบุตรพรหมมินทร์ไปเมืองเชียงใหม่ วันที่เจ้าเจตบุตรพรหมมินทร์ถูกประหารเกิดเหตุอัศจรรย์แผ่นดินไหว หลังจากนั้นเจ้าฟ้าสารวดีรับเจ้าศรีสองเมืองเป็นพระโอรสบุญธรรมและส่งมาปกครองเมืองน่านก่อนจะถูกเชิญให้ไปเป็นกษัตริย์ครองแคว้นล้านนาในเวลาต่อมา
หนังสือพงศาวดารเมืองน่าน ฉบับราชวงษ์ปกรณ์ กล่าวว่า “เจ้าเจตบุตรพรหมมินทร์ เสวยเมืองได้ 6ปี เถิงปี กาบซง้า จุลศักราช 958 ตัว เดือน 8 ลง 3 ค่ำ ท่านก็เสด็จลงไปอยู่เมืองพ้อ ไปสร้างวัดศรีดอนแท่น ได้อภิเศกสามีเจ้าขวานแขวน หื้อเป็นสังฆราชแล้วเมื่อเวลาใกล้เข้ามานั้น ท้าวขุนหื้อคนทั้งหลายในเมืองพ้อ ก็พากันแต่งไปเก็บเอาแก้วบ่อน้ำสามาสร้างถวายมากหั้น และท่านก็มีอาชญาหื้อคนทั้งหลายปัดแปงสะเอวยาว 4วา กว้าง 5 ปล้อง ประดับเป็นบัวผัด ใส่ไตรคว่ำรอดทั้งมวล สายสะเอวยาว 3 ศอก กว้าง 5 ปล้อง ประดับแก้วเสี้ยงพันปลายลูก 1 แล”
เจ้าหนูปรมาณู
เจ้าหนูปรมาณู หรือ แอสโตรบอย หรือ เจ้าหนูจอมพลัง () เป็นการ์ตูนญี่ปุ่นที่ตีพิมพ์ครั้งแรกตั้งแต่ พ.ศ. 2495 วาดโดยโอซามุ เท็ตซึกะ และถูกสร้างเป็นอนิเมะฉายทางโทรทัศน์ญี่ปุ่น ระหว่าง พ.ศ. 2506 - พ.ศ. 2509 ได้รับความนิยมเป็นอย่างสูง ถูกนำไปฉายในสหรัฐอเมริกา 2 ครั้ง ครั้งแรกโดยบริษัท ซินดิเคชัน เมื่อ พ.ศ. 2506 และครั้งที่สองโดยเครือข่ายเอ็นบีซี ระหว่าง พ.ศ. 2509 - พ.ศ. 2521
ในปี พ.ศ. 2523 เจ้าหนูปรมาณูถูกนำมาสร้างใหม่ จำนวน 52 ตอน ใช้ชื่อว่า "Shin Tetsuwan Atomu" (The New Mighty Atom) และสร้างใหม่อีกครั้งในปี พ.ศ. 2546 จำนวน 50 ตอน ใช้ชื่อว่า 鉄腕アトム " (Astro Boy: Tetsuwan Atomu) "
นายวรการบัญชา (บุญเกิด สุตันตานนท์)
พันเอก นายวรการบัญชา (บุญเกิด สุตันตานนท์) อดีตประธานวุฒิสภา, รองนายกรัฐมนตรี, รัฐมนตรีว่าการกระทรวงการต่างประเทศ, รัฐมนตรีว่าการกระทรวงเศรษฐการ, รัฐมนตรีว่าการกระทรวงการคลัง และอดีตสมาชิกสภาผู้แทนราษฎรจังหวัดเชียงราย
พันเอก นายวรการบัญชา (บุญเกิด สุตันตานนท์) เป็นบุตรคนแรกใน 4 คนของ พระพิจิตรโอสถ (รอด สุตันตานนท์) และเจ้ากาบแก้ว ณ ลำพูน โดยมีพี่น้อง ดังนี้พันเอก นายวรการบัญชา ได้ทำการสมรส 3 ครั้ง ได้แก่
พันเอก นายวรการบัญชา มีบุตรบุญธรรมคนหนึ่งคือ นางวันดี ณ เชียงใหม่ (สมรสกับ เจ้าทิพย์สมาตย์ ณ เชียงใหม่)
นายบุญเกิด สุตันตานนท์ เกิดที่บ้านริมฝั่งแม่น้ำปิง ตำบลเวียง อำเภอเมือง จังหวัดเชียงใหม่ เข้าเรียนที่โรงเรียนมหาดเล็กหลวง จังหวัดเชียงใหม่ แล้วได้เข้าศึกษาต่อที่โรงเรียนมหาดเล็กหลวง กรุงเทพมหานคร มีสติปัญญาเฉลียวฉลาดสอบไล่ได้ที่ 3 เมื่อจบมัธยมศึกษาปีที่ 8 ขณะอายุ 15 ปีเศษ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ทรงพระกรุณาโปรดเกล้าฯ เบิกตัวเข้าเฝ้าฯ และมีพระกระแสรับสั่งแต่งตั้งให้เป็น "นายรองสนิท" ตำแหน่งมหาดเล็กห้องที่พระบรรทม เมื่อปี พ.ศ. 2463 โดยทรงมอบหมายให้อยู่ในความอุปการะอบรมเลี้ยงดูและเป็นบุตรบุญธรรมของพระยาอนิรุทธเทวา (ม.ล.ฟื้น พึ่งบุญ) ต่อมามีพระราชดำริให้ส่งตัวไปศึกษาวิชาแพทย์ที่ประเทศอังกฤษด้วยทุนส่วนพระองค์ เมื่อปี พ.ศ. 2464 ครั้นเมื่อพระบาทสมเด็จพระมงกุฎเกล้าเจ้าอยู่หัว เสด็จสวรรคตเมื่อปลายปี พ.ศ. 2468 พันเอก นายวรการบัญชา จึงเดินทางกลับมาภูมิลำเนาเดิมพักอาศัยอยู่ที่เมืองเชียงใหม่
เมื่อกลับมาอยู่เชียงใหม่ ได้รับมอบหมายจากพระพิจิตรโอสถผู้เป็นบิดาให้ดูแลไร่นาและเก็บผลประโยชน์ที่จังหวัดเชียงราย ระหว่างนั้นได้ศึกษากฎหมายจนจบเนติบัณฑิต ด้านชื่อเสียงในสังคมได้รับเลือกเป็นนายกเทศมนตรีนครเชียงใหม่เป็นคนแรก เมื่อปี พ.ศ. 2479–พ.ศ. 2480 ได้รับเลือกเป็นผู้แทนราษฎรจังหวัดเชียงรายหลายสมัย และได้เข้าร่วมตำแหน่งสำคัญ ๆ ในคณะรัฐบาล จอมพล ป.พิบูลสงคราม หลังการรัฐประหารเมื่อ พ.ศ. 2490 ด้วยการร่วมในการรัฐประหารด้วย โดยบุคคลในคณะรัฐประหารเรียก พันเอก นายวรการบัญชาอย่างเคารพว่า ""พี่วร""
นายวรการบัญชา (บุญเกิด สุตันตานนท์) ดำรงตำแหน่งรัฐมนตรีหลายกระทรวงเช่น รัฐมนตรีสั่งราชการกระทรวงการต่างประเทศ, รัฐมนตรีสั่งการกระทรวงคมนาคม, รัฐมนตรีช่วยว่าการกระทรวงการคลัง, รัฐมนตรีว่าการกระทรวงการต่างประเทศ, รัฐมนตรีว่าการกระทรวงเศรษฐการ, รัฐมนตรีว่าการกระทรวงการคลัง ต่อมาได้รับตำแหน่งรองนายกรัฐมนตรีและเคยเป็นประธานวุฒิสภาอีกด้วย
ในเหตุการณ์ กบฏแมนฮัตตัน วันที่ 30 มิถุนายน พ.ศ. 2494 เวลา 10.00 น.นายวรการบัญชา เป็นผู้รับสนองพระบรมราชโองการให้ประกาศกฎอัยการศึก ในจังหวัดพระนครและจังหวัดธนบุรี โดยผ่านพระวรวงศ์เธอ พระองค์เจ้าธานีนิวัต กรมหมื่นพิทยลาภพฤฒิยากร นับว่าเป็นบุคคลแรกที่รับสนองพระบรมราชโองการโปรดเกล้าฯ การใช้กฎอัยการศึกในรัชกาลของพระบาทสมเด็จพระปรมินทรมหาภูมิพลอดุลยเดช
นายวรการบัญชา (บุญเกิด สุตันตานนท์) เคยได้รับเลือกตั้งเป็นสมาชิกสภาผู้แทนราษฎรจังหวัดเชียงราย ในเดือนกุมภาพันธ์ พ.ศ. 2500 เดือนธันวาคมของปีเดียวกัน
พันเอก นายวรการบัญชา ยุติบทบาททางการเมืองทั้งหมดหลังการรัฐประหารเมื่อ พ.ศ. 2514 โดยจอมพลถนอม กิตติขจร และถึงแก่อสัญกรรมเมื่อกลางปี พ.ศ. 2517 ขณะอายุ 70 ปี ที่กรุงเทพมหานคร
สำราญราษฎร์
สำราญราษฎร์ สามารถหมายถึง
สำนักงานตำรวจแห่งชาติ